CYNGOR CYMUNED LLANBERIS

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**COFNODION CYFARFOD MIS MEHEFIN 2019:**

Cofnodion Cyfarfod y Cyngor a gynhaliwyd yn Y Ganolfan, Llanberis, nos Fercher y 12fed o Fehefin, 2019 am

7.00 y.h.

**1 PRESENNOL ac YMDDIHEURIADAU:**

***Ward Padarn:*** Rhys ap Gwilym (Cadeirydd), Nicola Brown, Bethan Holding, Aneuryn Jones, Cyng. Kevin Morris Jones, Helen Sharp, Trystan Thomas.

***Ward Peris:*** Iola Owen. Hefyd yn bresennol: Dei Tomos (Clerc).

***Ymddiheuriadau:*** Gwilym Evans, Olwen Gwilym, Iwan Harding

**2 DATGAN BUDDIANT:**

Cofnodir, os yn berthnasol, o dan y gwahanol benawdau.

**3 CADARNHAU COFNODION:**

Cadarnhawyd cofnodion cyfarfod nos Fercher yr 8fed o Fai, 2019 fel rhai cywir ac fe’u harwyddwyd gan y Cadeirydd. Cynnig ac eilio: TT/IO.

**4 MATERION YN CODI O’R COFNODION:**

***1. Coed Doctor:***

Cafwyd ymateb da a dros 40 o bobl yn y Cyfarfod Cyhoeddus a drefnwyd i ystyried dyfodol Coed Doctor. Bu trafodaeth frwd ar ddyfodol y Coed, ond cryn dipyn o bryder am y cyfrifoldeb o gymeryd gofal am y Coed er pwysiced oeddynt i rai o drigolion y pentref sy’n eu defnyddio’n gyson i gerdded a hamddena. Mynegwyd pryder am ordyfiant mewn mannau a’r perygl o dân. Holwyd pwy fyddai’n gyfrifol a holwyd hefyd a fyddai gwaith yn cael ei wneud cyn y trosglwyddo i grwp neu’r Cyngor pe byddai awydd i’w cymeryd.

Roedd nifer o bobl oedd yn bresennol yn ymddangos yn bur wybodus ynglyn â choed a rheoli coetir.

Ar ddiwedd y cyfarfod penderfynwyd trefnu cyfarfod arall ac fe adawodd nifer sylweddol eu cyfeiriadau ebost i Bob Briffiths o Gyngor Gwynedd (CG) a fyddai’n trefnu’r cyfarfod nesaf.

***2. Llifogydd y Nant a Beicwyr ar Ffordd Capel Coch:***

Cafwyd ymateb gan swyddogion o CG i’r pryder am y llifogydd. Roedd peth gwaith wedi ei wneud i ddŵr fynd oddi ar y ffordd. Bydd angen cadw golwg i weld a fu’r gwaith yn effeithiol. Yn achos Ffordd Capel Coch dywedwyd y byddai un o swyddogion yr adran yn ystyried beth orau i’w wneud i rybuddio beicwyr i beidio gyrru’n wyllt a gwirion.

***3. Cae Chwarae Gwaith Nwy (Cae Gas):***

Roedd CG wedi ymateb i’r pryder fod defaid yn mynd i mewn i’r cae, ond hyd yma heb wneud unrhyw beth pellach i ddatrys y broblem.

***4. Yswiriant:***

Adroddwyd bod Yswiriant y Cyngor wedi ei adnewyddu.

***5. Archwiliad Blynyddol:***

Gan nad oedd papurau’r Cyngor wedi eu hanfon i’r Archwiliwr Mewnol yn CG, efallai y byddai angen cyfarfod brys cyn y cyfarfod nesa.

***6. Pont Afon Dudoyn:***Dal i ddisgwyl ymateb oddi wrth Awdurdod Parc Cenedlaethol Eryri (APCE) ynglyn ac adnewyddu’r bont wedi’r llif mawr a’r tirlithriad ar Afon Dudodyn. Yr oedd y Clerc wedi nodi dyddiad y cyfarfod hwn gan obeithio cael ateb cyn hyn. Roedd hefyd yn disgwyl ymateb i’r pryder fod tacsis yn loetran yn maes parcio APCE yn Nantperis a hynny yn fygythiad o bosib i’r gwasanaeth bws Sherpa, a hyd yma doedd y llwybr pren ddim wedi ei drwsio na’r tyfiant wedi ei farbio.

**5 MATERION ERAILL:**

***1. Cae Chwarae Min y Llyn:***

Bu’n rhaid tynnu’r siglenni i lawr am fod y trawst oedd yn ei dal yn ddiffygiol. Mae un newydd wedi ei archebu gan y Clerc trwy CG.

***2. Sul y Cofio:***

Dywedodd y Clerc iddo gysylltu a threfnydd dosbarthu’r pabi coch ar gyfer Sul y Cofio i ddweud y byddai aelodau’r Cyngor yn dosbarthu bocsys y pabi coch yn Llanberis, ond nid yng ngweddill yr ardal.

***1/3***

***3. HSBC:***

Wedi cryn drafferth roedd y Clerc wedi llwyddo i lenwi’r ffurflen ar-lein i sicrhau parhad y cyfrif banc. O wneud yr arolwg roedd hi’n amlwg mai pryder am gysylltiadau tramor a thrin arian anghyfreithlon oedd tu ôl i’r orfodaeth ond fe ddylai rhywrai (Un Llias Cymru neu SLCC) fod wedi sicrhau nad oedd angen i gynghorau lleol orfod cydymffurfio.

***4. Y Cleddyf a’r Gofeb Heddwch:***

Cafwyd ar ddeall gan CG mai Hwb Eryri oedd i fod i roi arwydd yn egluro pwrpas Y Cleddyf ar lan Llyn Padarn ac fe ddywedwyd hefyd bod bwriad erbyn hyn i leoli’r Gofeb Heddwch draw yr ochr arall i’r llyn ac nid yn y maes parcio rhwng Afon Goch a Mynydd Gwefru.

***5. Clirio Sieciau:***

Adroddwyd bod un siec sylweddol heb glirio o gyfrif y Cyngor er bod y sawl a’i derbyniodd yn dweud iddo dderbyn yr arian. Addawodd y Clerc holi ymhellach.

***6. Cilfan Adwy Fffordd haearn:***

Adroddwyd eto fod y gilfan yma wedi mynd yn lecyn aros tros nos i lawer o gerbydau a chartrefi-modur. Roedd y Cyngor wedi gofyn i CG am arwydd os nad i wahardd, yna i geisio perswadio pobl i beidio ac aros dros nos. Penderfynwyd codi’r mater eto.

***7. Palmant ger siop V12:***

Adroddwyd bod y palmant angen ei drwsio.

***8. Plas Garnedd:***

Codwyd cwestiwn ynglyn ag enw Plas Garnedd, yn ôl un honiad roedd enw Saesneg erbyn hyn ar y cartref gofal.

***9. Cynnig:***

Cafwyd rhybudd o gynnig ynglyn â chefnogi annibyniaeth i Gymru ar gyfer y cyfarfod nesaf.

**6 GOHEBIAETH:**

***1. CG - Cau Ffyrdd:***

Cafwyd nifer o rybuddion gan y Cyngor y bydd nifer o ffyrdd ar gau yn ystod yr wythnosau nesaf. Yn eu plith Stryd Ceunant (11eg Mehefin - 1/3 diwrnod), Stryd Goodman (12fed Mehefin - 2/3 diwrnod), Ffordd Ty Du (1af Gorffennaf - hyd at 10 diwrnod), Stryd yr Wyddfa (1af Gorffennaf - llai na 10 diwrnod) a ffordd A4086 gyferbyn a Hostel Pen y Pas am 2.4 cilomedr i gyfeiriad Nantperis (8fed o Awst - hyd at 10 diwrnod).

***2. CG Trwyddedu:***

Cafwyd ymgynghoriad ynglyn a thrwydded Tafarn ‘Prince of Wales’. Dim gwrthwynebiad.

***3. Coed Cadw:***

Llythyr yn gwahodd y Cyngor i enwebu coeden hynafol ar gyfer cystadleuaeth Coeden Gymreig y Flwyddyn. Penderfynwyd enwebu y dderwen odidog sydd yn maes parcio’r Ganolfan. Ar ôl hon y cafodd Dôl y Goeden ei henwi. Mae grant o £1,000 i’r enillydd.

**7 TOILEDAU CYHOEDDUS LLANBERIS:**

Cytunwyd i arwyddo’r Cytundeb Toiledau a dderbyniwyd oddi wrth CG a fydd yn weithredol tan 2021 ac yn cadw’r 3 toiled ar agor drwy’r flwyddyn.. Mae’r cytundeb yn werth deg mil o bunnau gyda hanner yr arian yn dod o ffioedd parcio a’r cyngor hwn yn cyfrannu’r gweddill. Os na fydd y cytundeb yn gweithio gellir ei derfynnu gyda rhybudd o ddau fis.

Cynnig ac eilio KMJ / IO.

**8 MATERION ARIANNOL:**

**1)** **Yn y Banc ar yr 28ain o Fai, 2019**

**Cyfrif Cyfredol**: £18,099.66 **Cyfrif Cadw**: £5,354.72

**2) Cadarnhawyd y taliadau canlynol:**  - £635.00

**3) Arian a dderbyniwyd rhwng 29/04/2019 a 28/05/2019: -** £460.91

Cynnig ac eilio: TT / AJ

**9 LLWYBRAU A’R FYNWENT:**

**Llwybrau**

Cŵyn eto nad oedd modd dilyn y llwybr cyhoeddus heibio Pyllau Dŵr.

**Y Fynwent:**

Dywedodd y Clerc ei fod wedi trefnu i’r ymgymerwr gadw pridd oedd ar ôl i lenwi’r tyllau a ymddangosodd yn ddiweddar yn y Fynwent.

***2/3***

**10 ADRODDIADAU O GYFARFODYDD ALLANOL:**

***1. Y Ganolfan:***

Cafwyd adroddiad bod llai yn parcio eleni yn maes parcio’r Ganolfan ac fod yr incwm wedi gostwng. Roedd hyn yn achosi peth pryder i’r pwyllgor. Ychwanegwyd bod lle i gredu bod gostyngiad yn incwm y meysydd parcio eraill hefyd a hynny yn bennaf am fod maes parcio Gwesty Fictoria erbyn hyn a peiriant talu am docyn ac ar gael bob dydd, trwy’r dydd, nid yn dymhorol fel cynt.

Adroddwyd bod bwriad i greu tapestri yn Y Ganolfan i nodi wyth can mlynedd ers codi Castell Dolbadarn.

***2. Ysgol Dolbadarn:***

Adroddwyd i Barti Cân Actol yr ysgol ddod yn ail yn Eisteddfod Genedlaethol yr Urdd yng Nghaerdydd. Penderfynwyd anfon gair i’w llongyfarch.

**11 CYFARFOD NESAF:**

Yn Y Ganolfan, Llanberis. Nos Fercher y 10fed o Orffennaf, 2019 am 7yh.

Arwyddwyd a chafwyd yn gywir…………………….................…........................................Cadeirydd

Gorffennaf y 10fed, 2019

Clerc ……………………….....…………………….......................Dyddiad …………………............................

***3/3***